b'\n_START_ARTICLE_\nEdinburgh Castle\n_START_PARAGRAPH_\nEdinburgh Castle er en historisk f\xc3\xa6stning, der ligger p\xc3\xa5 Castle Rock i byen Edinburgh, Skotland. Ark\xc3\xa6ologer har fastsl\xc3\xa5et, at der har v\xc3\xa6ret menneskelig aktivitet p\xc3\xa5 stedet siden jernalderen, selvom det er uklart hvordan disse bos\xc3\xa6ttelser eventuelt har v\xc3\xa6ret. Der har eksisteret et kongeligt slot p\xc3\xa5 klippen siden David 1.s regeringstid i 1100-tallet, og det var et kongeligt residensslot frem til 1633. Fra 1400-tallet og fremefter blev slottets rolle som residensbygning mindre og mindre, og i 1600-tallet blev det prim\xc3\xa6rt brugt som milit\xc3\xa6rbarakker med en stor garnison. Edinburgh Castles vigtighed som en del af Skotlands nationalarv blev anerkendt i st\xc3\xb8rre grad fra 1800-tallet og fremefter, og forskellige restaureringsprojekter er blevet udf\xc3\xb8rt over de sidset 150 \xc3\xa5r. Det var en af de vigtigst f\xc3\xa6stninger i Kongeriget Skotland, og var involveret i mange historiske konflikter fra den skotske uafh\xc3\xa6ngighedskrig i 1300-tallet til jakobitopr\xc3\xb8ret i i 1745. Et forskningsprojekt der blev udf\xc3\xb8rt i 2014 identificerede 26 belejringer i slottest 1100-\xc3\xa5r lange historie, hvilket giver det titlen som "det mest belejrede sted i Storbritannien og et af de mest angrebede i verden"._NEWLINE_Kun f\xc3\xa5 af de nuv\xc3\xa6rende bygninger g\xc3\xa5r l\xc3\xa6ngere tilbage den s\xc3\xa5kaldte "Lang Siege" i 1500-tallet, hvor de middelalderlige forsvarsv\xc3\xa6rker for en stor dels vedkommende blev \xc3\xb8delagt af et bombardement fra artilleri. De mest notable undtagelse af St Margaret\'s Chapel fra begyndelsen af 110-tallet, som bliver betragtet som den \xc3\xa6ldste bygning i Edinburgh, Royal Palace og Great Hall, der stammer fra begyndelsen af 1500-tallet, selvom interi\xc3\xb8ret blev \xc3\xa6ndret meget fra midten af viktoriatiden og fremefter. Slottet huser de skotske regalier, kendt som Honours of Scotland og de to museer Scottish National War Memorial og National War Museum of Scotland har deres bygninger nogle af slottes bygninger. British Army er stadig ansvarlig for dele af borgen, selvom deres tilstedev\xc3\xa6relse hovedsagelig er af cerimoniel og administrativ karakter. Nogle af slottets bygninger huser regimentmuseer, der bidrager til stedet som turistattraktion._NEWLINE_Edinburgh Castle drives af Historic Scotland, og det er Skotlands mest bes\xc3\xb8gt turistattraktion, hvor der skal betales entre, med over 1,4 millioner g\xc3\xa6ster i 2013. Det fungerer ogs\xc3\xa5 som baggrund for Edinburgh Military Tattoo under den \xc3\xa5rlige Edinburgh International Festival, og slottet er derfor blevet et velkendt symbol p\xc3\xa5 ikke bare Edinburgh men for hele Skotland. If\xc3\xb8lge Edinburgh Visitor Survey er det byens mest bes\xc3\xb8gte turistattraktioner, og mere end 70\xc2\xa0% af turisterne i byen bes\xc3\xb8ger slottet.'